GitHub

**GitHub**, IT-նախագիծերու մշակման համար նախատեսուած ամէնէն մեծ առցանց ծառայութիւնը։ Հիմնուած է Git տարբերակներու կառավարման համակարգին վրայ եւ մշակուած է Ruby on Rails-ով եւ Erlang-ով Github Inc. ընկերութեան կողմէ (նախապէս՝ Logical Awesome):

Ծառայութիւնը լիովին անվճար է բաց ելքային գոտով նախագիծերու համար եւ կը տրամադրէ ատոնց բոլոր հնարաւորութիւնները (SSL-ը ներառեալ), իսկ մասնաւոր նախագիծերու համար կ'առաջարկուին տարբեր վճարովի սակագնային ծրագիրներ։

Ծառայութեան կարգախօսը՝ «*Social Coding*» է, հայերէն կարելի է թարգմանել որպէս՝ «*Կը գրենք գոտ միասին*»։ Շապիկներու վրայ կը տպուի լիովին այլ գրառում՝ «*Fork you!*» (Ճիւղաւորուի՛ր)։ Մէկ կողմէն անիկա համահունչ է անգլիալեզու հայհոյանքի հետ եւ կ'ակնարկէ ոչ ֆորմալ միջավայրի մասին։ Միւս կողմէ այդ բառերը կը յիշեցնեն, որ Git-ով կարելի է հեշտ եւ անցաւ նոր ճիւղեր ստեղծել, սակայն բաց ելքային գոտով նախագիծեր մշակողները ճիւղերու ստեղծման բացասական կը վերաբերին։

GitHub-ի թալիսմանը ութոտնուկ-կատուն է (), որ, չնայած յայտնի դարձած մոլորութեան, ոչ մէկ կապ ունի «Octocat Adventure» կարճամեթրաժ ֆիլմին հետ, այլ պարզապէս գտնուած է Թոմ Փրեսթըն-Վերների կողմէ *[[:hy:IStock_Photo|iStock Photo]]*-ին մէջ։

## Հնարաւորութիւններ
Կայքի հեղինակները GitHub-ը՝ «մշակողներու սոցիալական ցանց» կ'անուանեն։ Բացի գոտի հրապարակումէն, մասնակիցները կրնան նաեւ իրար հետ կապուիլ, մեկնաբանել իրար խմբագրումները, ինչպէս նաեւ հետեւիլ ծանօթներու նորութիւններուն։ Git-ի լայն հնարաւորութիւններու օգնութեամբ ծրագրաւորողները կրնան միացնել իրար ռեբոզիդորիաները. GitHub-ը ատոր համար կ'առաջարկէ յարմար ինթըրֆեյս եւ կը կարողանայ ամէն մասնակիցի ներդրումը ծառի տեսքով ներկայացնել։

նախագիծերու համար կան սեփական էջեր, փոքրիկ Ուիքիներ եւ սխալներու հետապնդման համակարգեր։ Կայքին մէջ կարելի է ծրագրաւորման լեզուներու մեծամասնութեան սինդաքսիսի լուսաւորմամբ դիտել նախագիծերու ֆայլերը։

* Վճարովի սակագիներու վրայ կարելի է ստեղծել մասնաւոր ռեբոզիդորիաներ, որոնք հասանելի են սահմանափակ թիւով օգտատէրերու։
* Կայ ծառայութեան ուեպ-ինդըրֆեյսէն ֆայլերու ուղղակի յաւելման հնարաւորութիւն։
* նախագիծերու գոտը կարելի է ոչ միայն պատճենել Git-ի օգնութեամբ, այլ նաեւ կայքէն ներբեռնել հասարակ արխիւներու տեսքով։
* Բացի Git-էն, ծառայութիւնը կ'աջակցի գոտի ստացման եւ խմբագրման SVN-ով եւ Mercurial-ով։
* Կայքին մէջ կայ գոտի հատուածներու արագ հրապարակման համար նախատեսուած gist.github.com pastebin-ծառայութիւն։

Նախապէս Ruby-նախագիծերը կրնային ինքնագործ կերպով հրապարակուիլ նաեւ RubyGems ծառայութեան մէջ, սակայն 2009 թուականի Հոկտեմբերին GitHub-ը հրաժարած է տուեալ ծառայութենէն։

## Յայտնիութիւն
Առաջին մասնաւոր ռեբոզիդորիան ստեղծուած է 2008 թուականի Յունուար 12-ին։ 2011 թուականի վերջը նախագիծերուն մէջ արդէն եղած է աւելի քան մէկ միլիոն գրանցուած օգտատէր եւ աւելի քան երկու միլիոն ռեբոզիդորիաներ։ 2017 թուականի Մարտի դրութեամբ կայքին մէջ գոյութիւն ունեցած է աւելի քան 58 միլիոն ռեբոզիդորիա։

2008 թուականի վերջը GitHub-ը ստացած է «Լաւագոյն սթարթափ-տեպիւդ» մրցանակը։

GitHub-ը աւելի յայտնի է Ruby-մշակողներու միջեւ։ Բացի այդ, խոշոր IT-ընկերութիւններ այդ ծառայոեան մէջ կը հրապարակեն իրենց պաշտօնական ռեբոզիդորիաները.

* Facebook
* Twitter
* Google
* HP webOS
* Yahoo
* Perl

* Erlang
* Scala
* Ruby on Rails
* CyanogenMod
* PHP
* JUnit

* jQuery
* Prototype
* MooTools
* Microsoft
* osCommerce
* Valve
* Apple

GitHub-ի մէջ իրենց բաց նախագիծերը կը հրապարակեն ԱՄՆ-ի ֆետերալ գործակալութիւնները։

## Ծանօթագրութիւններ